# Bartomeu Torrabadella Badia

Bartomeu Torrabadella va néixer a Casserres a prop de Berga el 26 de juny de 1796 i va morir desterrat a Loreto (Itàlia) l'any 1844. Es tracta d'un jurista i professor de la Universitat de Cervera. Fou rector d'aquesta Universitat el 1833-1838.

## Biografia

Bartomeu Torrabadella va estudiar a les facultats de Teologia i Lleis i Cànons de la Universitat de Cerverai es va doctorat en aquesta darrera. Durant tres anys va ser substitut de dues càtedres canòniques. L'any 1822 donà suport als reialistes i per aquest motiu s'exilià a Perpinyà on va regentar la parròquia de Sant Esteve. L'any 1827 va obtenir una canongia a Barcelona però quedà suspès d'honoraris al voler retornar a Cervera.
Al tornar a la Universitat de Cervera obtingué la càtedra de Cànons l'any 1829. Posteriorment va ser nomenat rector de la Universitat de Cervera, per la R.O. del 6 de març de 1833, concretament durant la darrera etapa d'aquesta. L'any 1838 va presidir l'acte d'obertura de la Universitat de Cervera traslladada, provisionalment, a Solsona. Fou una persona amb idees carlines i fou un dels personatges més influents de la Junta Reialista de Berga o també anomenada Junta Superior Gobernativa del Principado de Cataluña. Va presidir, a més, la Comissió del Subsidi Eclesiàstic, un òrgan creat per la recaptació de l'impost anomenat subsidi, un tribut mensual imposat pel govern carlí de Catalunya als eclesiàstics (novembre del 1837) com a contribució a les despeses de la guerra. Va morir l'any 1844 a Loreto on es trobava desterrat.

## Publicacions

* Torrabadella, Bartomeu. Don Bartolome Torrabadella, rector de la Pontificia y Real Universidad y Estudio General de la ciudad de Cervera &c. ... Hacemos saber que se halla vacante en esta Universidad la cátedra de Rudimentos de gramática latina, la cual es de provision real á consulta de la Excma. Inspeccion General de Instruccion Pública. [Cervera? : s.n., 1833 o post.]. Disponible a: CCPBC Catàleg Col·lectiu del Patrimoni Bibliogràfic de Catalunya. Biblioteca de Catalunya
* Torrabadella, Bartomeu. In petitione docturae iuris canonici Hyacinthi Diaz et Sicart oratio : habita XII calendas Novembris anni MDCCCXXXII / a Bartholomaeo Torrabadella . Cervariae Lacetanorum : Typis Academicis, excudebat Bernardus Pujol, [1832 o post.]. Disponible a: CCPBC Catàleg Col·lectiu del Patrimoni Bibliogràfic de Catalunya. Biblioteca de Catalunya

## Referències

* ↑ Llaquet d'Entrambasaguas, José Luís. La Facultad de Cánones de la Universidad de Cervera. Barcelona: Atelier, 2001, p. 336-337. Disponible a:Catàleg de les biblioteques de la UB
* ↑ Benítez i Riera, Josep Maria. Jesuítes i Catalunya: fets i figures. Barcelona: Abadia de Montserrat, 1937, p. 121. Disponible a:Google Books
* ↑ Rubio Borrás, Manuel. Historia de la Real y Pontificia Universidad de Cervera. Barcelona: Libreria Verdaguer, 1915, p.197 (Consulta: 20/10/2015).
* ↑ «La Universidad carlista. La Universidad de Cervera transhumante: su fugaz y precària restauración en Solsona y Sant Pere de la Portella», Medicina e Historia, fascículo 2 marzo 1964. (Consulta: 15/12/2014)
* ↑ «Bartomeu Torrabadella Badia». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Llaquet de Entrambasaguas, José Luís. «La Facultad de Cánones de la Universidad de Cervera (s. XVIII-XIX)», Tesis doctoral, pp. 337-338. Disponible a: Dipòsit digital de la Universitat de Barcelona
* Rubio Borrás, Manuel. Historia de la Real y Pontificia Universidad de Cervera. Barcelona. Libreria Verdaguer. 1915,p.197
* Serra Puig, Eva. Ferran de Sagarra i de Sicar: semblança biogràfica. Barcelona: Institut d'Estudis Catalans, 2005, p. 41.

## Enllaços externs

* Registre d'autoritat de Bartomeu Torrabadella Arxivat 2014-11-29 a Wayback Machine.. CRAI. Universitat de Barcelona
* Diàlegs de mossèn Torrabadella Arxivat 2014-11-29 a Wayback Machine., recurs electrònic. (Consulta: 18/11/2014).